=== Den [[russisk-japanske krig]] ===
Da Japan angreb Rusland i februar 1904, bad Koltjak om at blive overflyttet fra det videnskabelige akademi til flåden. Det skete samtidig med at han var på vej til Skt. Petersborg for at blive gift med sin forlovede, Sofja Fjodorovna Omirova. I stedet rejste hun sammen med sin fader og mødte Koltjak i [[Irkutsk]], hvor de blev gift den 5. marts 1904. Den 9. marts rejste han til [[Port Arthur|Ljujsjunkou]] (Port Arthur), hvortil han ankom den 18. marts 1904 og begyndte tjenesten som officer på [[krydser]]en Askold.<ref>Admiral Kolchak, K.A. Bogdanov, St. Petersburg Sudostroyeniye 1993</ref>
Senere fik han kommandoen over [[destroyer]]en ”Serdityj”, hvor han ved adskillige nattogter fik udlagt søminer. Koltjak modtog Skt. Anna ordenen af 4. grad for på denne måde at have sænket den japanske krydser ”Takasago”. Da blokaden af Port Arthur intensiveredes, fik Koltjak kommandoen over et af kyst[[Batteri (militær)|batterierne]].
Han blev såret og til sidst tilfangetaget og sendt til [[Nagasaki]], hvor han blev i 4 måneder. På grund af dårligt helbred blev han sendt hjem til Rusland inden krigen sluttede. Ved hjemkomsten modtog han æresbevisningen ”St. Jørgens Gyldne Sværd” med inskription ”For tapperhed”.
=== Tiden op mod [[1. verdenskrig]] ===
[[Fil: KolchaksMonografy.jpg|thumb|left|Koltjaks fremstilling om isens bevægelser fra 1909]]
Kultur